जयपुर के विद्याधर नगर से विधायक और पूर्व मुख्यमंत्री भैरों सिंह शेखावत के दामाद नरपत सिंह राजवी चित्तौड़गढ़ से दो चुनाव जीत चुके हैं । क्षेत्र से सर्वप्रथम 1952 के चुनाव में भारतीय जनसंघ के प्रतापसिंह विधायक का चुनाव जीते थे । 1977 के चुनाव में डूंगरपुर राजपरिवार के लक्ष्मणसिंह यहां विधायक निर्वाचित हुए, जो बाद में 1985 में फिर विधायक चुने गए । इसके बाद भाजपा के नरपतसिंह राजवी 1993 में विधायक चुनाव जीतने के बाद 1998 में हार गए । लेकिन 2003 के चुनाव में फिर यहां से विधायक चुन लिए गए । कांग्रेस के सुरेन्द सिंह जाड़ावत भी यहां से 4 बार विधानसभा चुनाव लड़ चुके हैं । इनमें 1998 एवं 2008 में जीत हासिल हुई तो 2003 व 2013 में हार का सामना करना पड़ा ।